Waray-Waray News: Gov't task force nag-iimbistigar han igin-aalegar nga mga pagsupak han Oil Deregulation Law
By Alice Nicart
Manila (20 February) -- Gin-aadman yana han Department of Energey ug Department of Justice and posibli dawnga mga pagsupak han balaud han Oil Deregulation.
Kasumpay hine gintukod in usa nga Task Force nga makarawat ug magpoproseso han mga reklamo kasumpay hin daw dire matood-tood nga kagmahal hin mga presyo han lana lakip na an LPG.
Sumala han report, ha dire pa dawla maiha, nag-aro hi Energy Secretary Angelo Reyes hin sinurat nga mga ekplenasyon tikang ha mga kampanya han lana kasumpay han pag-umento han presyo han diesel, gasolina ug E10.
An askyon ni Reyes in tikang na mismo han reklamo hin mga membro han grupo hin konsumidor nga nanginyopo ha DOE nga ipa-esplikar an tigda nala nga paghataas han presyo han lana.
Daw gin-umentohan han mga gasolinahan an ira presyo han gasolina ug E10 hin 25 sentabos antis nag Valentines Day.
Yana pinan nginginanohan han DOE kun ine ba nga ira pag-umento in subay han aludaydayan ha langyaw nga merkado.
Hi Justice Secretary Raul Gonzales daman in nagmandu han iya grupo nga makisabot han mga taga DOE kasumpay han pagpasakae hin keha ha mga nakasupak han Oil Deregulation Law. Sugad man an Philippine National Police in mabulig daw daman dida hine nga pagkortar han mga tagsupak han balaud pinaagi han ira pag-aabre hin numero hin telepono nga matatawagan oras nga mayda sadang ireklamo. (PIA-Eastern Samar) [top]
war_Latn eng_Latn war_Latn war_Latn war_Latn war_Latn war_Latn war_Latn war_Latn